17. svibnja u Domovinskom ratu

**Domovinski rat po nadnevcima**: 17. svibnja u Domovinskom ratu.

SJEDNICA Predsjedništva SFRJ prekinuta, jer su prije "stanke" otišli S. Mesić, V. Tupurkovski i J. Drnovšek, predstavnici Hrvatske, Makedonije i Slovenije.

HRVATSKA ima danas oko 4.762.000 stanovnika - to su prvi rezultati ovogodišnjeg popisa stanovništva u Republici Hrvatskoj.

U ŽESTOKOM udaru na Osijek poginule najmanje tri osobe, a 15 ih je ranjeno.

JORDAN priznao Republiku Hrvatsku.

NA Mostar palo 28,000 granata.

ZA Karadžićev poziv Kissingeru i Gorbačovu da stvore novi plan, lord Owen izjavio da je to besmislica.

JELJCIN odlučan da se odmah započne provođenje Vance-Owenova plana.

ČETNICI na Zadar ispalili četiri tenkovska projektila.

ZA muslimansku stranu potpisano primirje i dalje je samo mrtvo slovo na papiru - u Mostaru ponovno napali postrojbe HVO-a, napade potvrdio i UNPROFOR.

MUSLIMANSKE snage napadaju i prestrojavaju svoje snage na području Konjica, Jablanice i Gornjeg Vakufa.

ZLOČINE određenih srpskih vođa treba ne samo osuditi već se protiv njih i odlučno boriti - rekao belgijski kralj Baudouin.

**IZJAVA Ratka Mladića kako će "bombardirati London" ako Zapad intervenira u BiH, ocijenjena u Britaniji kao dosad "najizravniji izazov međunarodnoj zajednici koji ne može ostati bez posljedica".**

**POLICIJA doznala imena trojice od četvorice zločinaca srpske nacionalnosti, koji su 11. svibnja ubili petoricu civila iz Vukoja, sela pokraj Daruvara.**

MUSLIMANI u BiH izigravaju dogovor prema kojemu bi se trebalo brže riješiti pitanja zarobljenih i nestalih osoba, priopćio Ured za razmjenu zarobljenika i traženje nestalih osoba HR Herceg-Bosne.

PODRŽAVAJUĆI rad Srpskog građanskog vijeća, kao istinskog zastupnika Srba u BiH, Hrvatsko narodno vijeće poziva srpski narod u BiH da se pridruži dogovoru Hrvata i Bošnjaka o BiH kao državi triju ravnopravnih naroda.

MAJOR MacKENZIE opovrgnuo vijest o pokretu tenkova HVO-a južno od Tomislavgrada, a koju je izrekao glasnogovornik UNPROFOR-a Eric Chaperona.

**IVAN ZVONIMIR ČIĆAK i Stipe Mesić pojavili se na drugom programu Njemačke televizije (ZDF) kao svjedoci optužbe protiv hrvatske države i Tomislava Merčepa za ratne zločine.**

ZBOG prijetnje smrću pripadnici UN-a potpuno se povukli iz Iloka, te je 700 preostalih iločkih Hrvata ostalo bez ikakve zaštite.

AKCIJA "Bljesak" vratila je svakom prognaniku ponos, vjeru i nadu da će se vratiti, istaknuto na sjednici Upravnog odbora Zajednice prognanika Hrvatske održanoj u Okučanima.

SRBI započeli silovit kombinirani tenkovsko-pješački napad na središnjem dijelu oraško-šamačkog bojišta oko Oštre Luke, priopćio Odjel za informiranje Političke uprave Ministarstva obrane HR Herceg Bosne.

AKCIJA "Bljesak" izazvana je terorističkim napadima na auto-cesti, čije je cilj bio prekid prometa i blokada otvaranja željezničke pruge Zagreb-Vinkovci, rekao predsjednik Tuđman u intervjuu bonskom listu "General Anzeiger".

PREDSJEDNICI europskih katoličkih biskupskih konferencija uputili, sa sastanka u Assisiju, poziv UN i međunarodnim tijelima, u kome se izražava zgražanje zbog srpske agresije na Banjalučku biskupiju i poziva ih na zaštitu stanovnika na ovim područjima na kojima se ne održavaju ratne operacije.

MINISTAR obrane RH Gojko Šušak i mađarski ministar obrane Gyorgy Keleti u Budimpešti potpisali Sporazum o vojnoj suradnji.

UPRAVITELJ EU-a u Mostaru Ricardo Perez Casado potvrdio da je Ministarsko vijeće EU-a odlučilo da se izbori u Mostaru održe 31. svibnja.

## Izvori

* Hrvatski informativni centar *Hrvatski spomenar: 11. svibnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.